Boereplan: 1 500 skape per slag gevoer | Landbou
Een van Du Plooy se werknemers demonstreer die gebruik van die kunsmisstrooier op 'n boeredag wat hy moes reël na aanleiding van groot belangstelling nadat 'n artikel vroeër vanjaar in Landbouweekblad verskyn het.
As jy daagliks 1 500 skape in die veld moet voer sonder om heeldag by die voerbakke te swoeg, moet jou planne fyn uitgewerk wees.
Die skaapboer mnr. AC du Plooy van die Rietgatboerdery naby Jansenville in die Oos-Kaap span onder meer 'n kunsmisstrooier en 'n vervoerband in om doeltreffender te voer.
Hy koop ook voer in los maat om geld te bespaar. Du Plooy bestuur 'n intensiewe voerkraallamstelsel en ekstensiewe stelsel wat by mekaar inskakel, waar hy lesse uit onder meer die melkbedryf aanwend om seker te maak sy somme klop.